CELEX: 62018TN0647
Language: hu
Date: 2018-10-29 00:00:00
Title: T-647/18. sz. ügy: 2018. október 29-én benyújtott kereset – ZQ kontra Bizottság

14.1.2019   
            
            
               HU
            
            
               Az Európai Unió Hivatalos Lapja
            
            
               C 16/54
            
         
      2018. október 29-én benyújtott kereset – ZQ kontra Bizottság
      (T-647/18. sz. ügy)
      (2019/C 16/65)
      Az eljárás nyelve: olasz
      
         Felek
      
      
         Felperes: ZQ (képviselő: C. Cortese ügyvéd)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a megtámadott határozatokat, és különösen, hogy
                  
                              a)
                           
                           
                              semmisítse meg a kinevezésre jogosult hatóságnak a „Request for assistance D/374/17” tárgyú és a szóban forgó segítségnyújtás iránti kérelmet elutasító, az ARES-ben 2017. december 18-án nyilvántartásba vett, 2017. december 15-i HR. E.2/AS/Ares (2017). sz. határozatát;
                           
                        
                              b)
                           
                           
                              semmisítse meg – amennyiben szükséges – a kinevezésre jogosult hatóságnak a felperes által benyújtott panaszt elutasító, 2018. július 19-i N. R/187/18, HR. E.2/Ares (2018). sz. határozatát;
                           
                        
                              c)
                           
                           
                              kötelezze a Bizottságot, hogy térítse meg a megtámadott határozatban szereplő, illetve az ahhoz szorosan kapcsolódó számos jogsértés következtében a felperes által elszenvedett 1 000 000 euró összegű kárt;
                           
                        
            ezenfelül
      
                  —
               
               
                  a Bizottságot kötelezze az eljárási költségek viselésére.
               
            
         Jogalapok és fontosabb érvek
      
      A jelen ügy felperese azt kifogásolja, hogy a Bizottság nem adott helyt a szexuális irányultsága miatti, vele szembeni zaklatásokkal kapcsolatban a segítségnyújtás iránti kérelmének.
      Keresete alátámasztása érdekében a felperes három jogalapra hivatkozik.
      
                  1.
               
               
                  Az első, a nyilvánvaló értékelési hibára alapított jogalap
                  
                              —
                           
                           
                              A felperes e tekintetben azzal érvel, hogy a nyilvánvaló értékelési hiba általánosságban egyértelműen kitűnik a magában a határozatban szereplő azon sérelemben, amely szerint a felperes állításai nem hitelesek, mivel igen hosszú időszakra vonatkoznak, amely során a felperes semmilyen hivatalos panaszt nem tett.
                           
                        
                              —
                           
                           
                              Emellett a sérelem fennállása szolgál kizárólagos magyarázatként arra, hogy a kinevezésre jogosult hatóság nem foglalkozott a megtámadott határozatban számos – már bejelentett – eseménnyel, és azokat semmilyen szempontból nem értékelte.
                           
                        
                              —
                           
                           
                              A felperesnek az általa állítólagosan elszenvedett zaklatásokkal kapcsolatos állításait sietve a nem megfelelő szervezettséggel vagy a munkahelyi fizikai konfliktushelyzetekkel kapcsolatos normális eseményekké minősítették.
                           
                        
            
                  2.
               
               
                  A második, jogsértésre alapított jogalap
                  E tekintetben a felperes a következőkre hivatkozik:
                  
                              a)
                           
                           
                              a zaklatás téves fogalmának alkalmazása, amely magában foglalja az elkövető részéről a rossz szándék (animus nocendi) követelményét;
                           
                        
                              b)
                           
                           
                              olyan bizonyítási standard alkalmazása, amely nem felel meg az alkalmazandó jogban előírtnak (a bizonyítás elve), hanem amely a tények fennállásának minden észszerű kétséget kizáró bizonyítottságát és egyértelmű jogi minősítésüket foglalja magában;
                           
                        
                              c)
                           
                           
                              az eltelt időhöz képest a panaszok hitelességének értékelését illetően nyilvánvalóan téves bizonyítási standard alkalmazása;
                           
                        
                              d)
                           
                           
                              hiteles állítások esetén a vizsgálat hivatalból történő lefolytatására irányuló kötelezettség megsértése.
                           
                        
            
                  3.
               
               
                  A harmadik, az indokolás hiányára, illetve a nem megfelelő indokolásra alapított jogalap
                  
                              —
                           
                           
                              A felperes e tekintetben azzal érvel, hogy a megtámadott határozat – még a panasz elutasításáról szóló határozatban szereplő teljes indokolás figyelembevétele esetén is – jórészt nem tartalmaz megfelelő indokolást.
                           
                        
            A kártérítésre vonatkozó kereseti kérelmet illetően a felperes azzal érvel, hogy a jelen ügyben teljesül az ítélkezési gyakorlatban ezzel kapcsolatban érdemben előírt valamennyi feltétel.